На основу Решења Привредног суда у Сомбору, посл.број Ст. 45/2010 од 28.10.2010. године и посл. бр. 5. Ст.бр. 7/2017 од 13.11.2017. године, а у складу са члановима 131, 132 и 133 Закона о стечају (*„Службени гласник Републике Србије“, број 104/09*) и члановима 131, 132, 133 Закона о стечају (*„Службени гласник РС“ број 104/2009, 99/2011, 71/2012-Одлука Уставног суда, 83/2014*) те Законом о изменама и допунама Закона о Агенцији за лиценцирање стечајних управника (*„Службени гласник РС“ број 89/2015*), као и Националним стандардом број 5 - Национални стандард о начину и поступку уновчења имовине стечајног дужника (*„Службени гласник РС“ број 13/2010*), као и Споразумом о заједничкој продаји имовине стечајних дужника бр. 380/04-168/16-23-1644 од 11.02.2021.године, Агенција за лиценцирање стечајних управника, као стечајни управник стечајног дужника

**ИТЕС „Лола Рибар“ ад Оџаци у стечају**

**О Џ А Ц И**

Лоле Рибара 40

и

**ИТЕС „Рилон Лорисон“ доо Оџаци у стечају**

**О Џ А Ц И**

Лоле Рибара 40

**О Г Л А Ш А В А**

ПРОДАЈУ ПОКРЕТНЕ И НЕПОКРЕТНЕ ИМОВИНЕ

МЕТОДОМ ЈАВНОГ НАДМЕТАЊА

( друга продаја)

 Предмет продаје је покретна и непокретна имовина стечајних дужника и то:

|  |  |  |  |
| --- | --- | --- | --- |
| **Целина** | **Предмет продаје** | **Почетна цена****РСД** | **Депозит****РСД** |
| **I** | **НЕПОКРЕТНА ИМОВИНА** која се налази у Оџацима, Ул. Лоле Рибара бр. 40, и то:* Објекат бр. 1-ПРОИЗВОДНА ХАЛА РИЛОН, изграђен на кат. парц. бр. 405/19, уписан у лист непокретности бр. 399 К.О. Оџаци, број објекта 1, површинa укњиженог дела објекта 3.167,00 м2, врста права: својина, облик својине: друштвена у корист ИТЕС „Лола Рибар“ а.д. Оџаци, обим удела 1/1, површинa неукњиженог дела објекта 1.930,00 м2, свега површине 5.097,00м2 ;
* Објекат-АНЕКС ПРОИЗВОДНЕ ХАЛЕ РИЛОН-КАНЦЕЛАРИЈЕ, изграђен на кат. парц. бр. 405/19, објекат није уписан у лист непокретности бр. 399 К.О. Оџаци, површинa неукњиженог дела објекта 92,00 м2 ( нето површина цца 155,00 м2);

- Објекат-АНЕКС ПРОИЗВОДНЕ ХАЛЕ РИЛОН, изграђен на кат. парц. бр. 405/19, објекат није уписан у лист непокретности бр. 399 К.О. Оџаци, површина неукњиженог објекта 104,00 м2;* Објекат бр. 2-ЗГРАДА ТРАФО СТАНИЦЕ, изграђен на кат. парц. бр. 405/19, уписан у лист непокретности бр. 399 К.О. Оџаци, број објекта 2, површинa објекта 66,00 м2, врста права: својина, облик својине: друштвена у корист ИТЕС „Лола Рибар“ а.д. Оџаци, обим удела 1/1;
* Објекат бр. 1-ЗГРАДА МАГАЦИНА, изграђен на кат. парц. бр. 405/20, уписан у лист непокретности бр. 399 К.О. Оџаци, број објекта 1, површина укњиженог дела објекта 396,00 м2, површина неукњиженог дела објекта 250,00 м2, свега површине 646,00м2, врста права: својина, облик својине: друштвена у корист ИТЕС „Лола Рибар“ а.д. Оџаци, обим удела 1/1;
* Објекат-АНЕКС МАГАЦИНА, изграђен на кат. парц. бр. 405/20, објекат није уписан у лист непокретности бр. 399 К.О. Оџаци, површина неукњиженог дела објекта 211,00 м2;
* Објекат- АНЕКС МАГАЦИНА, изграђен на кат. парц. бр. 405/20, објекат није уписан у лист непокретности бр. 399 К.О. Оџаци, површина неукњиженог дела објекта 29,00 м2;
* Објекат бр. 1-ПРОИЗВОДЊА ШТАПЕЛА И МАГАЦИН, изграђен на кат. парц. бр. 405/22, уписан у лист непокретности бр. 399 К.О. Оџаци, број објекта 1, површина објекта 2.924,00 м2, врста права: својина, облик својине: друштвена у корист ИТЕС „Лола Рибар“ а.д. Оџаци, обим удела 1/1;
* Објекат-АНЕКС ХАЛЕ, изграђен на кат. парц. бр. 405/22, објекат није уписан у лист непокретности бр. 399 К.О. Оџаци, површина објекта 69,00 м2;
* Објекат-ЗГРАДА ЛАБОРАТОРИЈЕ, изграђен на кат. парц. бр. 405/22, објекат није уписан у лист непокретности бр. 399 К.О. Оџаци, површина објекта 208,00 м2;
* Објекат-КОМПРЕСОРСКА СТАНИЦА, изграђен на кат. парц. бр. 405/23, није уписан у лист непокретности бр. 399 К.О. Оџаци, површина објекта 269,00 м2;
* Објекти-ПУТЕВИ, ПЛАТОИ И ОСТАЛА ИНФРАСТРУКТУРА изграђена на кат. парц. бр. 405/19, 405/20, 405/22 и 405/23, објекти нису уписани у листовима непокрeтности већ је њихова вредност исказана кроз процену вредности објеката, а односи се на део инфраструктуре који је неопходан за редовну употребу објеката;

**ПОКРЕТНА ИМОВИНА:** постројења, машине и уређаји, лабораторијска и претећа опрема, алат и прибор, канцеларијска опрема и намештај, залихе, нематеријална имовина – интернет страна. | **62.793.256,00** | **35.881.861,00** |

Право учешћа у поступку продаје имају сва правна и физичка лица која:

1. након преузимања предрачуна, **изврше уплату ради откупа продајне документације у износу од 200.000,00 динара.** Захтев за доставу предрачуна мора се упутити поверенику стечајног управника путем електронске поште на адресу: pdusan555@gmail.com Предрачун се мора преузети на адреси канцеларије повереника стечајног управника у Новом Саду, Париске комуне 30, сваког радног дана у периоду од 9:00 до 15:00 часова, уз обавезну претходну најаву поверенику стечајног управника. Рок за откуп продајне документације је најкасније **28.07.2021. године**;
2. уплате **депозит** на текући рачун стечајног дужника бр. **200-3113580101001-67** који се води код банка „Поштанска штедионица“ ад Београд Филијала Нови Сад, или положе неопозиву првокласну банкарску гаранцију наплативу на први позив, најкасније **5 радних дана пре одржавања продаје** (**рок за уплату депозита је 30.07.2021. године)**. У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Београд, Теразије 23, VI спрат, закључно са 30.07.2021.године до 15:00 часова по београдском времену. У обзир ће се узети само банкарске гаранције које пристигну на назначену адресу у назначено време. Гаранција мора имати рок важења до 06.10.2021.године.
3. **Потпишу изјаву о губитку** права на враћање депозита. Изјава чини саставни део продајне документације;

Имовина се купује у виђеном стању и може се разгледати након откупа продајне документације, сваким радним даном од 10.00 до 14.00 часова, а најкасније до 30.07.2021. године (уз претходну најаву поверенику стечајног управника).

Након уплате депозита, а најкасније до 04.08.2021. године, потенцијални купци, ради правовремене евиденције, морају предати поверенику Агенције за лиценцирање стечајних управника: образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), оверено овлашћење за заступање, уколико на јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање биће одржано дана 06.08.2021. године у 11:00 часова,** на следећој адреси: **Агенција за лиценцирање стечајних управника, Подручна јединица за стечај Нови Сад, Булевар Михајла Пупина бр. 10, V спрат.**

**Регистрација учесника** почиње два сата пре почетка јавног надметања, а завршава се 10 минута пре почетка јавног надметања, односно у периоду од 9:00-10:50 часова на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену;
6. потписује записник.

У случају да на јавном надметању победи Купац који је дeпoзит обезбедио банкарском гаранцијом, исти мора уплатити износ депозита на рачун стечајног дужника у року од 2 (два) радна дана од дана јавног надметања, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од 5 радних дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року од **8 дана** од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописани роковима и по прописаној процедури, губи право на повраћај депозита, а за купца се проглашава други најбољи понуђач. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 (два) радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 5 (пет) радних дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произилазе из закљученог купопродајног уговора у целости сноси купац.

Није дозвољено достављање оригиналне банкарске гаранције пошиљком (обичном или препоручено), путем факса, мејла, или на други начин, осим на начин прописан у тачки 2. услова за стицање права на учешће из овог огласа.

Стечајни управник напомиње да ће у складу са епидемиолошким мерама учесницима пре јавног надметања бити мерена телесна температура, те да су учесници дужни да се у току регистрације и јавног надметања придржавају свих епидемиолошких мера прописаних одлукама Кризног штаба Владе Републике Србије.

**НАПОМЕНА:** У случају да за купца у поступку продаје стечајног дужника буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл.гласник РС“ бр.51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају пролашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције.

Овлашћено лице: повереник Душан Петровић контакт телефон 063/213- 246 или путем електронске поште на адресу pdusan555@gmail.com